Diari Oficial de la Generalitat Valenciana


Sumari del DOGV 3925, del 25-01-2001 (2001/456)

ORDEN de 15 de gener de 2001, de la Conselleria d'Agricultura, Pesca i Alimentació, per la qual es convoquen dotze beques per a postgraduats per a la realització de pràctiques en la Direcció General de Relacions Agràries amb la Unió Europea.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3925

Data del DOGV
:   25-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/456


Data del document
:   15-01-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

 Descriptors 

:   * suport econòmic
    * economia
    * assignació per estudis
    * professió de la informació
    * ajuda pública
    * professió de la informàtica

ORDEN de 15 de gener de 2001, de la Conselleria d'Agricultura, Pesca i Alimentació, per la qual es convoquen dotze beques per a postgraduats per a la realització de pràctiques en la Direcció General de Relacions Agràries amb la Unió Europea. [2001/X456]
  
Els pressuposts de la Generalitat Valenciana per a l'any 2001 preveuen la concessió de beques per a la realització d'estudis i la preparació de documentació relativa al sector agrari de la Comunitat Valenciana.
  
Per això, en ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar concurs públic per a la concessió de dotze beques per a la realització d'estudis i preparació de documentació relativa al sector agrari de la Comunitat Valenciana i aprovar les bases per les quals es regeix aquesta convocatòria, incloses en l'annex d'aquesta ordre.
  
Segon
  
La dotació econòmica de les beques se sufragarà a càrrec del capítol IV, línia T3301000, del programa 714.70 dels pressuposts de la Generalitat Valenciana per a l'any 2001.
  
Tercer
  
D'acord amb el que es disposa en l'Ordre de 30 de maig de 1996, de la Conselleria d'Economia i Hisenda, sobre la forma en què els beneficiaris de subvencions han d'acreditar l'exigència prevista en l'article 47.7 del text refós de la Llei d'Hisenda Pública de la Generalitat Valenciana, els beneficiaris de subvencions a càrrec dels pressuposts de la Generalitat Valenciana estan obligats a acreditar que es troben al corrent de les obligacions tributàries i de la Seguretat Social, respecte del moment en què finalitze el termini de presentació de sol·licituds i de la manera que s'estableix en els articles 7, 8 i 9 del Reial Decret 390/1996, d'1 de març.
  
Queden exonerades les línies de subvenció que s'esmenten en l'annex de la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de disposicions en matèria d'agricultura que s'entenen equiparades a l'efecte de l'article 3.7 de l'Ordre de 30 de maig de 1996, de la Conselleria d'Economia i Hisenda. Segons aquesta mateixa resolució, les exoneracions no seran d'aplicació quan el beneficiari de l'ajuda siga una persona jurídica ni quan l'import total de l'ajuda concedida a un beneficiari, persona física o jurídica, supere els cinc milions de pessetes.
  
DISPOSICIÓ ADDICIONAL
  
De conformitat amb el que es disposa en l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, la concessió de beques estarà condicionada a l'existència en els pressuposts de l'any 2001 de crèdit adequat i suficient per a això.
  
Així mateix, conformement amb l'ordre esmentada, tots els actes dictats s'entendran condicionats al fet que, en dictar la resolució de concessió de les beques, subsistisquen les mateixes circumstàncies, de fet i de dret, existents en el moment en què es van produir aquells actes.
  
DISPOSICIONS FINALS
  
Primera
  
S'autoritza la directora general de Relacions Agràries amb la Unió Europea perquè, en l'àmbit de les seues competències, prenga les mesures necessàries per al desplegament i aplicació de l'ordre.
  
Segona
  
Aquesta ordre vigeix des del mateix dia de la publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, podrà interposar-se un recurs contenciós administratiu, d'acord amb el que es preveu en l'article 46 de la Llei 29/1998, de 13 de juliol, dins del termini de dos mesos comptador des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana.
  
València, 15 de gener de 2001
  
La consellera d'Agricultura, Pesca i Alimentació,
  
Mª. ÀNGELS RAMON-LLIN I MARTÍNEZ
  
ANNEX
  
Bases
  
Primera. Objecte
  
La beca té com a objectiu la formació de postgraduats en la realització d'estudis i preparació de documentació relativa al sector agrari de la Comunitat Valenciana.
  
Segona. Nombre, classes de beques i titulació exigida
  
Les beques seran un total de dotze, distribuïdes en les classes següents:
  
Classe A. Estudis i estadístiques agràries. Destinades a enginyers agrònoms, llicenciats en Ciències Econòmiques i llicenciats en Ciències i Tècniques Estadístiques: 6 beques.
  
Classe B. Unió Europea i desenvolupament rural. Destinades a enginyers agrònoms, llicenciats en Ciències Econòmiques i llicenciats en Dret: 4 beques.
  
Classe C. Biblioteconomia i documentació. Destinades a llicenciats en Geografia i Història, llicenciats en Documentació i diplomats en Biblioteconomia i Documentació: 1 beca.
  
Classe D. Informàtica aplicada a l'administració agroalimentària. Destinada a llicenciats i diplomats en Informàtica: 1 beca.
  
Tercera. Dotació, duració i pagament de les beques
  
Cada una de les beques està dotada amb 185.000 pessetes brutes mensuals (1.111,87 euros).
  
Es finançaran a càrrec dels pressuposts de la Generalitat Valenciana per a l'any 2001.
  
L'import de les beques s'abonarà mensualment, amb la certificació prèvia del cap de servei de la Direcció General de Relacions Agràries amb la Unió Europea al departament del qual haja estat adscrit el becari.
  
El becari s'incorporarà com a tal a la direcció general en la data en què aquesta li ho notifique i conformement finalitzen les beques concedides en les convocatòries de beques de l'any 2000, de manera que en cap cas la direcció general dispose de més de 12 becaris alhora, d'acord amb les limitacions de la línia pressupostària corresponent.
  
Les beques conclouran el 31 de desembre de l'any 2001 i podran prorrogar-se fins que el becari complete 12 mesos d'aprofitament de la beca i a condició que hi haja consignació pressupostària amb aquesta finalitat en l'exercici de l'any 2002.
  
La pròrroga serà concedida per resolució de la directora general de Relacions Agràries amb la Unió Europea.
  
La no-incorporació d'un becari a la direcció general en la data que se li haja notificat, s'interpretarà com una renúncia a la beca concedida.
  
Quarta. Formalització de sol·licituds i termini de presentació
  
Les sol·licituds, emplenades segons el model, aniran dirigides a la directora general de Relacions Agràries amb la Unió Europea. Es presentaran en el Registre General d'aquesta conselleria, situat en Amadeu de Savoia núm. 2, 46594 València, o es tramitaran per qualsevol de les formes que s'estableixen en l'article 38.4 de la Llei 30/1992, de 16 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de les sol·licituds serà de 20 dies hàbils, comptador des de l'endemà de la publicació d'aquesta ordre en el Diari Oficial de la Generalitat Valenciana.
  
Cinquena. Condicions i mèrits preferents
  
Juntament amb la sol·licitud s'adjuntarà el currículum del sol·licitant i els documents que acrediten els mèrits al·legats. Les fotocòpies hauran de ser compulsades, després d'acarar-les amb l'original, en el moment de presentació de sol·licituds.
  
Els sol·licitants hauran d'estar en possessió del títol exigit segons la base segona, que hauran d'haver obtingut amb posterioritat al curs acadèmic 1993/1994.
  
El currículum es valorarà de conformitat amb el barem següent:
  
a) Expedient acadèmic: fins a 5 punts.
  
b) Experiència professional relacionada amb l'àrea de formació de la beca: fins a 2 punts.
  
c) Idiomes: fins a 2 punts.
  
d) Valencià: fins a 1 punt.
  
Sisena. Comissió avaluadora
  
Per a l'examen de beques es constituirà una comissió avaluadora que estarà formada per:
  
Presidenta: la directora general de Relacions Agràries amb la Unió Europea.
  
Secretària: secretària general administrativa.
  
Vocals: els dos caps de servei de la direcció general i un cap de secció designat per la directora general.
  
En cas de necessitat, la directora general de Relacions Agràries amb la Unió Europea designarà als qui hagen de substituir la secretària o qualsevol dels vocals. El suplent de la directora en la presidència de la comissió serà el cap de servei que ella designe amb aquesta finalitat.
  
Setena. Procés de selecció
  
1. La comissió a què fa referència l'article anterior avaluarà els mèrits aportats per cada sol·licitant, prenent en consideració únicament aquells que estiguen acreditats documentalment. En el cas del coneixement d'idiomes estrangers, solament s'admetran els certificats emesos per organismes oficials o universitats, inclosos els de països de la Unió Europea.
  
2. Els candidats que obtinguen 5 punts o més en la fase de baremació de currículums seran convocats per a la realització d'una entrevista sobre coneixements generals en la matèria d'especialitat de la beca per la qual opten. La data de l'entrevista es farà pública per mitjà d'un anunci en el tauler de la Conselleria d'Agricultura, Pesca i Alimentació (Amadeu de Savoia 2, 46562 València) en la planta baixa, a partir del quart dia natural següent a la finalització del termini de presentació de sol·licituds. L'entrevista es valorarà amb un màxim de 4 punts.
  
Sumats els punts obtinguts en les fases primera i segona, se seleccionaran els candidats per ordre de puntuació i se n'exposarà la llista en el tauler mencionat durant 10 dies, per a fase d'al·legacions.
  
Vuitena. Concessió
  
Les beques seran adjudicades per resolució de la consellera d'Agricultura, Pesca i Alimentació, a la vista de la proposta de la comissió avaluadora, en el termini màxim de dos mesos a partir de l'endemà de l'acabament del termini de presentació de sol·licituds. La no-resolució d'adjudicació dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana. Es consideraran denegades les sol·licituds que no figuren en la relació publicada.
  
Novena. Drets, obligacions i incidències dels becaris
  
L'acceptació de la beca du aparellada l'obligació de dedicar-se exclusivament i eficaçment a les tasques que li assigne el cap de servei de la Direcció General de Relacions Agràries amb la Unió Europea del qual depenga, d'acord amb les instruccions de la directora general.
  
Aquestes beques són incompatibles amb l'aprofitament de qualsevol altra beca, ajuda o activitat laboral regular. La infracció d'aquesta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
Els caps dels serveis de la direcció general ordenaran les activitats i establiran l'horari i la dedicació per torns dels becaris que estiguen adscrits al seu departament, seguint els criteris de necessitats del servei i mitjans, i amb una dedicació total de 35 hores setmanals.
  
La directora general de Relacions Agràries amb la Unió Europea resoldrà les incidències que es produïsquen durant el període d'aprofitament de les beques i podrà deixar-les sense efecte, amb l'audiència prèvia de l'interessat, en els casos següents:
  
a) Incompliment de les obligacions per part del becari, inclosa la que fa referència a l'eficàcia en l'execució de les tasques que se li assignen.
  
b) Que el becari deixe de complir els requisits exigits en aquesta convocatòria.
  
Deu. Substitucions
  
Es constituirà una borsa de reserva per a cada classe de beca amb els aspirants que no resulten adjudicataris de les beques, prioritzats per ordre de puntuació, a fi de cobrir les vacants que es produïsquen, siguen motivades per renúncies, abandonaments, incompliment d'obligacions o qualsevol altra incidència.
  
Onze. Cobertura sanitària